cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1613
title: แนวทางการจัดการท่องเที่ยว ตลาดน้ำหมู่บ้านปางช้างอโยธยา จังหวัดพระนครศรีอยุธยา

description: การวิจัยครั้งนี้มีวัตถุประสงค์เพื่อเสนอแนวทางในการจัดการท่องเที่ยวตลาดน้ำหมู่บ้านปางช้างอโยธยา จังหวัด พระนครศรีอยุธยา และศึกษาความพึงพอใจของนักท่องเที่ยว กลุ่มตัวอย่างแบ่งออกเป็น 2 กลุ่มคือ นักท่องเที่ยวจำนวน 400 คน และ กลุ่มตัวอย่างของผู้บริหารและผู้มีส่วนได้ส่วนเสียทางการท่องเที่ยว จำนวน 43 คน โดยใช้แบบสอบถามและแบบสัมภาษณ์ เป็นเครื่องมือ ในการเก็บรวบรวมข้อมูล และวิเคราะห์ข้อมูลทางสถิติ โดยการแจกแจงความถี่ หาค่าร้อยละ เปรียบเทียบความคิดเห็นระหว่างเพศ ที่แตกต่างกันของผู้ตอบแบบสอบถามต่อส่วนประสมทางการตลาดบริการ วิเคราะห์ความแตกต่างของค่าเฉลี่ยด้วยการทดสอบค่าที (t-test) และเปรียบเทียบความพึงพอใจของผู้ตอบแบบสอบถามระหว่างก่อนมาเที่ยว (คาดหวัง) และ ณ เวลาเที่ยว โดยวิเคราะห์ความ แตกต่างของค่าเฉลี่ยด้วยการทดสอบค่าที (Paired samples t-test) ผลการวิจัยพบว่า ผู้ตอบแบบสอบถามส่วนใหญ่ เป็นเพศหญิง มีอายุ 36-45 ปี และอายุ 16-25 ปี มีการศึกษา อยู่ในระดับปริญญาตรี หรือ เทียบเท่า มีอาชีพพนักงานบริษัท/ลูกจ้างเอกชน มีรายได้รวมเฉลี่ยต่อเดือน 5,001-10,000 บาท ต่ำกว่าหรือเท่ากับ 5,000 บาท และ มากกว่า 25,000 บาท ไม่เคยท่องเที่ยวตลาดน้ำหมู่บ้านปางช้างอโยธยามาก่อน โดยมีวัตถุประสงค์หลักในการท่องเที่ยวเพื่อพักผ่อน ได้รับข้อมูลข่าวสารของแหล่งท่องเที่ยวจากการแนะนำจากบุคคลอื่นๆ หรือ การบอกต่อ เดินทางท่องเที่ยวในช่วงวันหยุด เสาร์-อาทิตย์ ด้วยรถยนต์ส่วนบุคคล บุคคลที่มีผลต่อการท่องเที่ยว คือ เพื่อน และครอบครัว ญาติพี่น้อง ค่าใช้จ่ายเฉลี่ยต่อคนในการท่องเที่ยว 301-500 บาท และต้องการกลับมาท่องเที่ยวอีกแน่นอน สำหรับความคิดเห็นของผู้ตอบแบบสอบถามที่มีต่อส่วนประสมทางการตลาดบริการอยู่ในระดับมาก ( X = 3.03) เมื่อพิจารณาเป็นรายด้าน พบว่าอยู่ในระดับมากทุกด้าน สำหรับความพึงพอใจของผู้ตอบแบบสอบถามต่อตลาดน้ำ หมู่บ้านปางช้างอโยธยา จังหวัดพระนครศรีอยุธยาอยู่ในระดับมาก ก่อนมาเที่ยว (คาดหวัง) ( X = 3.03) และ ณ เวลาเที่ยว ( X = 3.02) เมื่อพิจารณาเป็นรายด้าน พบว่าอยู่ในระดับมากทุกด้าน เมื่อเปรียบเทียบความคิดเห็นระหว่างเพศที่แตกต่างกันของผู้ตอบ แบบสอบถามต่อส่วนประสมทางการตลาดบริการ พบว่า ด้านราคา ด้านการส่งเสริมการตลาด และด้านลักษณะทางกายภาพ แตกต่างกัน อย่างมีนัยสำคัญทางสถิติที่ระดับ .05 เมื่อเปรียบเทียบความพึงพอใจของผู้ตอบแบบสอบถามระหว่างก่อนมาเที่ยว (คาดหวัง) และ ณ เวลาเที่ยว ในด้านองค์ประกอบของทรัพยากรท่องเที่ยว พบว่าไม่แตกต่างกันอย่างมีนัยสำคัญทางสถิติที่ระดับ .05 แนวทางการจัดการท่องเที่ยว ตลาดน้ำหมู่บ้านปางช้างอโยธยา จังหวัดพระนครศรีอยุธยา ในด้านการฟื้นฟู พัฒนา แหล่งท่องเที่ยว ด้านการส่งเสริมตลาดการท่องเที่ยวและกลุ่มลูกค้าธุรกิจบริการอย่างต่อเนื่อง ด้านการสร้างเครือข่ายความร่วมมือ ระหว่างภาครัฐ เอกชน องค์กรชุมชนในท้องถิ่นเพื่อการอนุรักษ์และพัฒนาแหล่งท่องเที่ยว
DOI: 10.14457/cu.the.2010.1614
title: การศึกษาความเสื่อมสภาพและการตรวจสอบสภาพกับดักเสิร์จชนิดโลหะออกไซด์ในระบบจำหน่ายไฟฟ้า

description: วิทยานิพนธ์ฉบับนี้นำเสนอการศึกษาความเสื่อมสภาพและการตรวจสอบสภาพของกับดักเสิร์จชนิดโลหะออกไซด์ในระบบจำหน่ายไฟฟ้าระดับแรงดัน 22 kV และ 33 kV ในการศึกษาได้รวบรวมข้อมูลการใช้งานและความเสียหายของกับดักเสิร์จโดยใช้แบบสอบถามและสุ่มเก็บตัวอย่างกับดักเสิร์จที่ใช้งานอยู่มาทดสอบประเมินสภาพโดยพิจารณาถึงสภาพแวดล้อมที่ติดตั้งและระยะเวลาการใช้งาน รวมทั้งเก็บตัวอย่างที่มีอุณหภูมิสูงผิดปกติและตัวอย่างที่มีการทำงานของตัวปลดวงจร การประเมินสภาพกับดักเสิร์จใช้การทดสอบแบบไม่ทำลาย เช่น การวัดค่าความต้านทาน กระแสรั่ว กำลังสูญเสีย และอุณหภูมิที่ผิว เป็นต้น ผลการทดสอบแสดงให้เห็นว่าอุปกรณ์ปลดวงจรมีความน่าเชื่อถือในการทำงานต่ำและไม่พบความสัมพันธ์ระหว่างความเสื่อมสภาพกับสภาพแวดล้อมที่ติดตั้งและระยะเวลาใช้งานอย่างชัดเจน ปัญหาหลักของการเสื่อมสภาพของกับดักเสิร์จเกิดขึ้นจากความชื้นเข้าไปภายใน ทำให้กับดักเสิร์จมีความต้านทานต่ำ มีกระแสรั่วเชิงความต้านทานสูง และมีดีสชาร์จบางส่วนเกิดขึ้น แต่ความชื้นมีผลกระทบไม่มากนักต่อแรงดันอ้างอิงและแรงดันดีสชาร์จคงค้างผลการทดสอบสามารถกำหนดเกณฑ์สำหรับพิจารณาระดับความเสื่อมสภาพของกับดักเสิร์จจากการวัดค่าความต้านทานและอุณหภูมิที่ผิว สุดท้ายได้นำเสนอแนวทางปฏิบัติของการตรวจสอบสภาพกับดักเสิร์จในภาคสนามด้วยกล้องอินฟราเรดถ่ายภาพความร้อน
DOI: 10.14457/cu.the.2010.1615
title: ผลของเวลาหน่วงต่อสมรรถนะการควบคุมของตัวควบคุมซึ่งใช้ปบบจำลองในการทำนายในการควบคุมระบบสี่ถัง

description: เนื่องจากมีความต้องการให้กระบวนการอุตสาหกรรมดำเนินไปอย่างมีประสิทธิภาพ จึงมีการพัฒนาตัวควบคุมขั้นสูงขึ้น โดยตัวควบคุมขั้นสูงซึ่งถูกนำไปใช้อย่างกว้างขวางก็คือ ตัวควบคุมซึ่งใช้แบบจำลองในการทำนาย แต่สิ่งหนึ่งที่มีอยู่ในกระบวนการควบคุมก็คือเวลาหน่วง ซึ่งอาจก่อให้เกิดปัญหาต่อกระบวนการควบคุมได้ ดังนั้น ในงานวิจัยนี้จึงปรับปรุงเพิ่มเวลาหน่วงอิสระในระบบสี่ถัง เพื่อศึกษาผลของเวลาหน่วงต่อสมรรถนะการควบคุมของตัวควบคุมในระบบสี่ถัง โดยได้ทำการทดลองเปรียบเทียบระหว่างตัวควบคุมซึ่งใช้แบบจำลองในการทำนาย กับตัวควบคุมพีไอดี ในการควบคุมระดับของของเหลวในระบบควบคุมสี่ถังให้อยู่ที่ค่าเป้าหมาย ผลจากการทดลองแสดงให้เห็นว่าตัวควบคุมซึ่งใช้แบบจำลองในการทำนายมีสมรรถนะการควบคุมที่ดีกว่า โดยพิจารณาจากค่าผลรวมของความผิดพลาดสัมบูรณ์ของตัวควบคุมซึ่งใช้แบบจำลองในการทำนายมีค่าน้อยกว่าตัวควบคุมพีไอดี
DOI: 10.14457/cu.the.2010.1616
title: การลดสัดส่วนของเสียที่เกิดจากโพรงอากาศในกระบวนการขึ้นรูปไมโครชิป

description: งานวิจัยนี้มีวัตถุประสงค์เพื่อลดสัดส่วนของเสียที่เกิดจากโพรงอากาศในกระบวนการขึ้นรูปไมโครชิป ซึ่งเป็นชุดวงจรอิเล็กทรอนิกส์ขนาดเล็ก ที่ใช้เป็นส่วนประกอบของผลิตภัณฑ์ไฟฟ้าอิเล็กทรอนิกส์ต่างๆ ในการวิจัยมีการออกแบบการทดลองเพื่อหาสภาวะที่เหมาะสม ที่ทำให้ขนาดรวมของโพรงอากาศไม่เกิน 500 ไมครอนซึ่งเป็นข้อกำหนดทางด้านคุณภาพ ในเบื้องต้นได้ระบุปัจจัยทั้งหมดที่น่าจะมีผลต่อการเกิดโพรงอากาศตลอดจนการพิจารณาถึงข้อจำกัดต่างๆของปัจจัย โดยใช้หลักการของผังก้างปลา ร่วมกับผู้ที่มีความเชี่ยวชาญทางด้านเทคนิคในการขึ้นรูปไมโครชิป พบว่ามี 4 ปัจจัยคือ แรงอัดของแม่พิมพ์, แรงฉีดเรซิ่น, เวลาในการฉีดเรซิ่น และระยะเวลาในการอุ่นเรซิ่น จากนั้นได้ประยุกต์ใช้หลักการออกแบบโดยใช้วิธีการพื้นผิวตอบสนองแบบ Box-Behnken Design เพื่อหาค่าสภาวะที่เหมาะสมของปัจจัยทั้ง 4 ที่ให้ขนาดรวมของโพรงอากาศน้อยที่สุด จากผลการทดลองพบว่าทั้ง 4 ปัจจัยรวมทั้งอันตรกิริยาระหว่างปัจจัยมีผลต่อการเกิดโพรงอากาศ โดยแรงฉีดและระยะเวลาในการอุ่นเรซิ่นมีอิทธิผลที่ค่อนข้างมากเมื่อเทียบกับแรงอัดของแม่พิมพ์หรือระยะเวลาในการฉีด แสดงให้เห็นว่าความหนืด แรงและความเร็วในการไหลมีผลต่อการเคลื่อนที่ของเรซิ่น ซึ่งสภาวะที่เหมาะสมที่สุดที่ระดับนัยสำคัญ α = 0.05 คือ แรงอัดของแม่พิมพ์ที่ 280 Mpa, แรงฉีดเรซิ่นที่ 10 kN, เวลาในการฉีดเรซิ่นที่ 8 วินาที และระยะเวลาในการอุ่นเรซิ่นอยู่ที่ 9 วินาที ได้ขนาดรวมของโพรงอากาศเฉลี่ยที่น้อยที่สุดที่ 218.25 ไมครอน จากการทดสอบเพื่อยืนยันผล ยังไม่พบของเสียเนื่องจากขนาดของโพรงอากาศเกินกว่า 500 ไมครอน โดยที่ไม่ทำให้เกิดปัญหาคุณภาพด้านอื่น
DOI: 10.14457/cu.the.2010.1617
title: ฤทธิ์ยับยั้งจุลินทรีย์ของสารสกัดจากสมุนไพรไทย

description: งานวิจัยนี้ได้ทำการศึกษาฤทธิ์ยับยัง้ จุลินทรีย์ของสารสกัดหยาบจากสมุนไพรไทย คือ พลู กระชาย ข่า ตำลึง และเบญกานี ต่อเชือ้ แบคทีเรียแกรมบวก (Bacillus subtilis และ Staphylococcus aureus) และเชือ้ แบคทีเรียแกรมลบ (Escherichia coli) ด้วยวิธี Disc diffusion method โดยใช้ตัวทำละลายที่มีสภาพขัว้ ที่แตกต่างกัน พบว่า สารสกัดจาก เมทานอลสามารถยับยัง้ จุลินทรีย์ทุกสายพันธ์ุที่ทำการทดสอบ สารสกัดหยาบของเบญกานี แสดงผลยับยัง้ จุลินทรีย์ได้สูงสุด ขนาดเส้นผ่านศูนย์กลางวงใสเฉลี่ยที่วัดได้จากสารสกัด เบญกานีมีค่าตัง้ แต่ 10.3 ถึง 25.3 มิลลิเมตร ความเข้มข้นต่ำสุดที่สามารถยับยัง้ เชือ้ ของสาร สกัดมีค่าตัง้ แต่ 0.3125 มิลลิกรัมต่อมิลลิลิตรถึง 1.250 มิลลิกรัมต่อมิลลิลิตร ในขณะที่ความ เข้มข้นต่ำสุดที่สามารถฆ่าเชือ้ มีค่า 0.625 มิลลิกรัมต่อมิลลิลิตร ถึง 1.250 มิลลิกรัมต่อ มิลลิลิตร เมื่อทำการผสมของสารสกัด 2 หรือ 3 ชนิด เพื่อทดสอบในเซลล์ของเชือ้ จุลินทรีย์ 3 ชนิด การใช้สารสกัดประกอบกันจะเสริมฤทธิ์อย่างเห็นได้ชัดเมื่อเทียบกับการใช้สารสกัดชนิด เดียว สารประกอบที่ยับยัง้ การเจริญเติบโตของจุลินทรีย์ของสารสกัดของเบญกานีระบุได้เป็น สารประกอบฟี นอลิก 14.8 เปอร์เซ็นต์โดยนำ้ หนัก ภาวะที่เหมาะสมที่สุดสำหรับการสกัดคือ ที่เวลา 24 ชั่วโมง อุณหภูมิห้อง ขนาดอนุภาค 75 ไมโครเมตร อัตราส่วนตัวทำละละลายต่อ ของแข็งเป็น 5:1 และใช้เมทานอลเป็นตัวทำละลาย การศึกษาด้วยกล้องจุลทรรศน์แบบ ส่องกราดแสดงภาพของการสูญเสียโดยสมบรูณ์ของผิวเซลล์และการเปลี่ยนแปลงสัณฐาน วิทยาของสายพันธุ์จุลินทรีย์ที่ทดสอบทัง้ หมดโดยสารสกัดของเบญกานี
DOI: 10.14457/cu.the.2010.1618
title: การวิเคราะห์ออกแบบและพัฒนาระบบปูมข้อมูลจราจรทางคอมพิวเตอร์ที่มั่นคงในร้านบริการอินเทอร์เน็ต

description: จากการประกาศใช้พระราชบัญญัติว่าด้วยการกระทำความผิดเกี่ยวกับคอมพิวเตอร์ระบบปูมข้อมูลจราจรทางคอมพิวเตอร์ถูกให้ความสำคัญมากขึ้น เนื่องจากในปัจจุบันยังไม่มีระบบที่สามารถสร้างความเชื่อมั่นให้กับทั้งผู้ให้บริการและผู้ใช้บริการอินเทอร์เน็ตในการเก็บปูมข้อมูลจราจรอย่างโปร่งใสและเป็นกลาง เพื่อไม่ให้เกิดความเคลือบแคลงใจต่อหลักฐานทางคอมพิวเตอร์ โดยเฉพาะร้านบริการอินเทอร์ที่เป็นสถานที่สาธารณะ จึงมีความจำเป็นที่จะต้องสร้างระบบที่มีความน่าเชื่อถือ ปลอดภัย และมีการลงทุนต่ำกุญแจสมมาตรเข้ารหัสข้อมูลแบบกลุ่มบนพื้นฐานของ บันทึกที่มั่นคงเพื่อการตรวจสอบ
DOI: 10.14457/cu.the.2010.1619
title: ผลกระทบของความขุ่นต่อการกำจัดเชื้ออีโคไลจากน้ำโดยกระบวนการฆ่าเชื้อโรคด้วยไฟฟ้าเคมี

description: งานวิจัยนี้มีวัตถุประสงค์เพื่อศึกษาประสิทธิภาพการกำจัดเชื้ออีโคไลจากน้ำโดยกระบวนการฆ่าเชื้อโรคด้วยไฟฟ้าเคมี โดยเปรียบเทียบขั้วอิเล็กโทรด 2 ชนิด คือ ขั้วแกรไฟต์ – แกรไฟต์ และขั้วแกรไฟต์ – ไทเทเนียม โดยใช้ถังปฏิกิริยาปริมาตร 2 ลิตร ทำการทดลองแบบทีละเทและแบบไหลต่อเนื่อง เพื่อหาสภาวะที่เหมาะสมในการกำจัดเชื้ออีโคไลจากน้ำ ในการทดลองได้ทำการปรับเปลี่ยนค่าความเข้มข้นของเชื้ออีโคไล 4 ค่า ได้แก่ 2,000 4,000 6,000 และ 14,000 cfu/ml ปรับเปลี่ยนค่าความขุ่น 5 ค่า ได้แก่ 5 50 75 100 และ 150 NTU ปรับเปลี่ยนค่าความหนาแน่นกระแสไฟฟ้า 3 ค่า คือ 15 20 และ 25 มิลลิแอมแปร์ต่อตารางเซนติเมตร และปรับเปลี่ยนค่าความเข้มข้นของโซเดียมคลอไรด์ 3 ค่า คือ 15 25 และ 50 มิลลิกรัมต่อลิตร จากผลการศึกษาพบว่าขั้วอิเล็กโทรดชนิด แกรไฟต์ - แกรไฟต์สามารถกำจัดเชื้ออีโคไลจากน้ำได้ประสิทธิภาพสูงกว่าขั้วอิเล็กโทรดชนิดแกรไฟต์ – ไทเทเนียม โดยประสิทธิภาพในการกำจัดเชื้ออีโคไลจากน้ำจะเพิ่มขึ้นเมื่อค่าความเข้มข้นของโซเดียมคลอไรด์และค่าความหนาแน่นกระแสไฟฟ้ามีค่าเพิ่มขึ้น โดยสภาวะเหมาะสมในการกำจัดเชื้ออีโคไลทั้งหมดออกจากน้ำ คือน้ำที่มีโซเดียมคลอไรด์ 50 มิลลิกรัมต่อลิตร ใช้ค่าความหนาแน่นกระแสไฟฟ้าเท่ากับ 20 มิลลิแอมแปร์ต่อตารางเซนติเมตร ใช้ระยะเวลาในการเดินระบบเท่ากับ 7 นาทีจะสามารถกำจัดเชื้อ อีโคไลที่มีความเข้มข้นต่ำกว่า 6,000 cfu/ml และค่าความขุ่นไม่เกิน 75 NTU สำหรับการทดลองแบบทีละเท หลังจากนั้นจึงนำสภาวะดังกล่าวไปทำการทดลองแบบไหลต่อเนื่องโดยใช้ค่าความหนาแน่นกระแสไฟฟ้าเท่ากับ 20 มิลลิแอมแปร์ต่อตารางเซนติเมตรและระยะเวลาเก็บกัก 14 นาที จะสามารถกำจัดเชื้ออีโคไลทั้งหมดออกจากน้ำได้
DOI: 10.14457/cu.the.2010.1620
title: ระดับของภาษายอมรับได้-เค และความสามารถในการเรียนรู้

description: วิทยานิพนธ์ฉบับนี้ได้ศึกษาระดับของภาษารูปนัยที่เรียกว่าภาษายอมรับได้-เค และ ความสามารถในการเรียนรู้ของระดับของภาษานี้ บนแบบจำลองการเรียนรู้เชิงตัวอย่างที่เรียกว่าการระบุภาษาได้ในขอบเขตจำกัด วิทยานิพนธ์นี้ได้ทำการศึกษาความสามารถในการเรียนรู้ในรูปแบบการนำเสนอตัวอย่างที่แตกต่างกัน 2 รูปแบบ คือ การนำเสนอด้วยตัวอย่างบวกเพียงอย่างเดียว และการนำเสนอด้วยตัวอย่างบวกและตัวอย่างลบ ผลจากการศึกษาเชิงทฤษฎีแสดงให้เห็นว่าระดับภาษายอมรับได้-เคไม่สามารถเรียนรู้ได้ในขอบเขตจำกัดในกรณีที่นำเสนอด้วยตัวอย่างบวกเพียงอย่างเดียวแต่สำหรับในกรณีที่การนำเสนอมีทั้งตัวอย่างบวกและตัวอย่างลบระดับภาษายอมรับได้-เคสามารถเรียนรู้ได้ในขอบเขตจำกัด นอกจากนี้งานวิจัยนี้ยังได้ศึกษาถึงประสิทธิภาพของการเรียนรู้อีกด้วย ผลการวิจัยพบว่าระดับของภาษายอมรับได้-เคสามารถเรียนรู้ได้อย่างมีประสิทธิภาพจากเวลาและจำนวนตัวอย่างเชิงพหุนามในกรณีที่การนำเสนอมีทั้งตัวอย่างบวกและตัวอย่างลบ
DOI: 10.14457/cu.the.2010.1621
title: ศึกษาเอนไซม์ metallo-B-lactamase และ integrons ของเชื้อ Pseudomonas aeruginosa ที่ได้จากสิ่งส่งตรวจในประเทศไทย

description: การสร้างเอนไซม์ metallo-β-lactamase (MBL) เป็นสาเหตุหลักที่ทำให้เชื้อ Pseudomonas aeruginosa ดื้อต่อยา carbapenems และยีนที่ควบคุมการสร้างเอนไซม์ชนิดนี้สามารถถ่ายทอดข้ามสายพันธุ์ของเชื้อแบคทีเรียโดยผ่านโครงสร้างทางพันธุกรรมที่เรียกว่า integron ได้ งานวิจัยครั้งนี้จึงมุ่งศึกษาการสร้างเอนไซม์ MBL และความสัมพันธ์ของ class 1 integron ในเชื้อ P. aeruginosa จากสิ่งส่งตรวจ150 ตัวอย่างจากผู้ป่วยในโรงพยาบาลขนาด 1,200 เตียง ในกรุงเทพมหานคร โดยทดสอบความไวและดื้อต่อยาต้านจุลชีพ ด้วยวิธี disc diffusion และหาค่าความเข้มข้นต่ำที่สุดของยา (MIC) imipenem ที่สามารถยับยั้งเชื้อได้โดยใช้ imipenem E-test พบว่า เชื้อมีอัตราการดื้อต่อยาปฏิชีวนะส่วนใหญ่ในอัตราสูง โดยเฉพาะอย่างยิ่ง ยาในกลุ่ม quinolones, กลุ่ม third-generation cephalosporins, กลุ่ม β-lactam/inhibitor และกลุ่ม carbapenems จากนั้นศึกษาเอนไซม์ MBL ในระดับฟีโนไทป์ และระดับโมเลกุล ด้วยวิธี Modified Hodge Test และปฏิกิริยาลูกโซ่พอลิเมอเรส(PCR) ตามลำดับ และตรวจสอบยีนในกลุ่ม class 1 integron ด้วยวิธี multiplex PCR ผลการทดสอบการสร้างเอนไซม์ MBL พบว่า 28 ตัวอย่าง มีการสร้างเอนไซม์ในระดับ ฟีโนไทป์และเชื้อทุกตัวอย่างในกลุ่มนี้ต่างก็มีค่าMICของยาimipenem สูง(≥32 ไมโครกรัมต่อมิลลิลิตร) และในระดับโมเลกุล พบว่า ร้อยละ 33.3 ของกลุ่มตัวอย่าง มียีนในกลุ่ม class 1 integron นอกจากนี้ ยังพบว่าเชื้อมียีน blaIMP และยีน blaVIM จำนวน 28 และ 1 isolate ตามลำดับ ซึ่งเมื่อตรวจสอบลำดับนิวคลีโอไทด์พบว่าเป็นยีนชนิดIMP-14 และVIM-2 ทั้งนี้ คณะผู้วิจัยได้ศึกษาความหลากหลายของสายพันธุ์ของเชื้อโดยใช้วิธี pulsed-field gel electrophoresis (PFGE) พบว่า เชื้อที่มียีนชนิด IMP-14 เกือบทุกสายพันธุ์มีรูปแถบดีเอ็นเอที่ใกล้เคียงกัน จึงเป็นไปได้ว่า มีการแพร่กระจายของเชื้อสายพันธุ์เดียวกันหรือสายพันธุ์ที่ใกล้เคียงกันระหว่างผู้ป่วย
DOI: 10.14457/cu.the.2010.1622
title: ฤทธิ์ต้านโรคสะเก็ดเงินของสารสกัดจากสมุนไพรไทยในเซลล์เคอราติโนไซต์ของมนุษย์ : การศึกษาความเกี่ยวข้องระดับโมเลกุลของสารชีวโมเลกุลในเครือข่ายสัญญาณของ NF-KB

description: โรคสะเก็ดเงินเป็นโรคผิวหนังอักเสบเรื้อรังซึ่งมีการเจริญของเซลล์ผิวหนังชั้นหนังกำพร้าที่เร็วกว่าปกติและมีการสร้างเซลล์ผิวหนังชั้นหนังกำพร้าที่ไม่สมบูรณ์ การค้นหายารักษาโรคสะเก็ดเงินเพื่อให้เกิดความปลอดภัยและมีประสิทธิภาพเพิ่มมากขึ้นเป็นด้านที่ได้รับความสนใจในปัจจุบัน การศึกษาก่อนหน้านี้โดยใช้เซลล์เคอราติโนไซต์ของมนุษย์ (HaCaT) เป็น in vitro model และใช้สารสกัดจากสมุนไพรไทย ข่า น้อยหน่า และขมิ้น ซึ่งสกัดโดยใช้ เอทานอลเป็นตัวทำละลาย พบว่ามีฤทธิ์ต้านโรคสะเก็ดเงิน และการศึกษาในครั้งนี้ มีวัตถุประสงค์เพื่อศึกษาว่ากลไกการต้านโรคสะเก็ดเงินในระดับโมเลกุลของสารสกัดสมุนไพรไทยเหล่านี้มีการทำงานผ่านเครือข่ายของสัญญาณ NF-KB หรือไม่อย่างไร ผลของการศึกษาด้วยเทคนิค Semi-quantitative RT-PCR และ report gene ทั้ง 10 ยีนในเครือข่ายของสัญญาณ NF-KB ในเซลล์ HaCaT พบว่า สารสกัดข่าเพิ่มการแสดงออกของ TNFAIP3 และลดการแสดงออกของ CSF-1 และ NF-KB2 ส่วนสารสกัดขมิ้นลดการแสดงออกของ CSF-1, IL-8, NF-KB2, NF-KB1 และ RelA สำหรับสารสกัดน้อยหน่าลดการแสดงออกของ CD40 และ NF-KB1 อย่างมีนัยสำคัญทางสถิติ ดังนั้นผลของการศึกษา in vitro นี้แสดงให้เห็นถึงผลของสารสกัดสมุนไพรทั้ง 3 ชนิดที่สามารถต้านโรคสะเก็ดเงินผ่านทางโมเลกุลในเครือข่ายของสัญญาณ NF-KB
DOI: 10.5281/zenodo.3474955
title: Evolution of IT system and TEM camera performance

description: This Excel file collates throughput specifications of transmission electron microscopy (TEM) cameras, mass storage, network and memory between 1996 and 2018. The absolute and relative development of the throughput is analyzed in charts.
DOI: 10.14457/cu.the.2010.1623
title: ผลของสารสกัดใบเตยหอมต่อการลดระดับน้ำตาลในเลือด

description: เบาหวานเป็นโรคเรื้อรังที่มีความสำคัญในเมืองไทยและทั่วโลก ผู้ป่วยที่เป็นโรคนี้จะมีระดับน้ำตาลในเลือดสูงและเกิดโรคแทรกซ้อนตามมามากมายจนอาจเสียชีวิตได้ จากการศึกษาฤทธิ์ของใบเตยหอม (Pandanus amaryllifolius Roxb.) ต่อการลดระดับน้ำตาลในเลือดด้วยวิธี Standard Oral Glucose Tolerance Test (OGTT) ในอาสาสมัครที่มีสุขภาพดีและระดับน้ำตาลในเลือดปกติจำนวน 30 ราย เปรียบเทียบระดับน้ำตาลในเลือด ในกลุ่มที่ไม่ดื่ม (control) และดื่มชาเตยหอม (test) ปริมาณ 30 มิลลิกรัม ในน้ำ 300 มิลลิลิตร พบว่าระดับน้ำตาลเฉลี่ยสูงสุดในกลุ่มควบคุม และกลุ่มทดลอง คือ 125 ±17.66 และ 111 ± 14.16 มิลลิกรัมต่อเดซิลิตร ตามลำดับ ซึ่งมีระดับลดลงอย่างมีนัยสำคัญทางสถิติ (p&lt;0.001) เพื่อศึกษากลไกในการลดน้ำตาลในเลือด ได้นำใบเตยหอมมาสกัดสาร 4 รูปแบบด้วยกันคือ ใบเตยหอมสดที่สกัดด้วยน้ำกลั่นที่ 90 องศาเซลเซียส (method 1) ใบเตยหอมสดที่สกัดด้วยน้ำกลั่นที่ 25 องศาเซลเซียส (method 2) ใบเตยหอมแห้งที่สกัดด้วยน้ำกลั่นที่ 90 องศาเซลเซียส (method 3) ใบเตยหอมแห้งที่สกัดด้วยเอทานอล (method 4) ได้พบว่า สารสกัดใบเตยหอมทั้ง 4 รูปแบบมีฤทธิ์ยับยั้งเอนไซม์ α-glucosidase โดยพบว่าสารสกัดใบเตยหอม method 3 และ 4 มีฤทธิ์ในการกระตุ้นการทำงานของตับอ่อนให้หลั่งอินซูลินเพิ่มขึ้นในรูปแบบ dose dependent โดยมีค่าแตกต่างกับกลุ่มควบคุมอย่างมีนัยสำคัญ (P&lt;0.05) และสารสกัด method 2 มีแนวโน้มในการกระตุ้นการนำกลูโคสเข้าสู่เซลล์ นอกจากนี้ยังศึกษาผลของสารฟินอลิกและฟลาโวนอยด์โดยสารที่สกัดด้วยวิธีแตกต่างกันจะให้สารทั้งสองที่แตกต่างกันโดยตัวทำละลายเอทานอลให้สารฟินอลิกและฟลาโวนอยด์สูงสุด และเมื่อศึกษาความสามารถในการต้านอนุมูลอิสระของตัวทำละลายต่างๆกันพบว่าความสามารถในการต้านอนุมูลอิสระแปรผันตามสารฟินอลิกที่เพิ่มขึ้น จากการศึกษาวิจัยครั้งนี้สามารถนำไปเป็นแนวทางในการนำเตยหอมไปใช้เป็นยารักษาโรคต่อไป
DOI: 10.14457/cu.the.2010.1624
title: การศึกษาฤทธิ์ต้านการอักเสบของสารสกัดจากหญ้าหมอน้อยในเซลล์เม็ดเลือดขาวมนุษย์

description: หญ้าหมอน้อยหรือหญ้าดอกขาว (Vernonia cinerea Less.) มีสรรพคุณต่างๆ เช่น การลดไข้ และการต้านการอักเสบ ดังนั้น จึงมีการนำมาใช้ในการแพทย์แผนไทย แต่ยังไม่มีข้อมูลทางวิทยาศาสตร์ของฤทธิ์ต้านการอักเสบในมนุษย์ งานวิจัยนี้จึงได้ทำการประเมินความเป็นพิษของสารสกัดจากหญ้าหมอน้อยในตัวทำละลายเมทานอล เอทานอล และเฮกเซน และศึกษาฤทธิ์ต้านการอักเสบต่อเซลล์เม็ดเลือดขาวมนุษย์ จากอาสาสมัครสุขภาพดี ผลการวิเคราะห์โดยเทคนิค MTT พบว่า ไม่ว่าสารสกัดจากส่วนใดก็ตาม ที่สกัดด้วยเมทานอล หรือเฮกเซน ไม่มีความเป็นพิษต่อเซลล์เม็ดเลือดขาวมนุษย์ โดยความมีชีวิตของเซลล์มีมากกว่า 90 เปอร์เซ็นต์ ที่ความเข้มข้นที่ 0.19 ถึง 100 µg/ml ส่วนสารสกัดจากเอทานอลจากดอก (50 และ100 µg/ml) ใบ(100 µg/ml) และทั้งต้น (100 µg/ml) มีความเป็นพิษต่อเซลล์เม็ดเลือดขาวมนุษย์ ผลการวิเคราะห์ด้วย ELISA พบว่าสารสกัดเมทานอลจากใบหรือทั้งต้น เอทานอลจากทั้งต้น และเฮกเซนจากลำต้น สามารถลดระดับการหลั่งของไซโตไคน์ที่เหนี่ยวนำการอักเสบชนิด IL- 6 ได้อย่างมีนัยสำคัญทางสถิติ (P &lt; 0.05) โดยพบว่า ผ่านทางการยับยั้งการเคลื่อนที่เข้าสู่นิวเคลียสของ NF-B เมื่อพิสูจน์ด้วยวิธี immunocytochemistry โดยอาศัย confocal microscope แต่ระดับ TNF-α ไม่มีการเปลี่ยนแปลง นอกจากนั้น สารสกัดทั้งต้นหญ้าหมอน้อยจากเอทานอลสามารถเพิ่มระดับไซโตไคน์ต้านการอักเสบชนิด IL-10 ได้อย่างมีนัยสำคัญ (P &lt; 0.05) สรุปได้ว่าสารสกัดเมทานอล เอทานอล และเฮกเซนจากหญ้าหมอน้อยมีฤทธิ์ต้านการอักเสบในเซลล์เม็ดเลือดขาวมนุษย์
DOI: 10.14457/cu.the.2010.1625
title: ปัจจัยทำนายพฤติกรรมส่งเสริมสุขภาพของพยาบาลวิชาชีพที่ปฏิบัติงานในโรงพยาบาลชุมชน เขตภาคกลาง สังกัดกระทรวงสาธารสุข

description: การวิจัยครั้งนี้เป็นการวิจัยเชิงพรรณนา (Descriptive research) มีวัตถุประสงค์เพื่อศึกษาคุณลักษณะส่วนบุคคล คุณลักษณะองค์การและการจัดการสถานที่ทำงานที่เอื้อต่อสุขภาพกับพฤติกรรมส่งเสริมสุขภาพ และศึกษาตัวแปรพยากรณ์ที่สามารถทำนายพฤติกรรมส่งเสริมสุขภาพ กลุ่มตัวอย่างคือพยาบาลวิชาชีพที่ปฏิบัติงานในโรงพยาบาลชุมชน เขตภาคกลาง สังกัดกระทรวงสาธารณสุข จำนวน 347 คน โดยสุ่มตัวอย่างแบบหลายขั้นตอน เครื่องมือที่ใช้ในการวิจัยคือ แบบสอบถามลักษณะส่วนบุคคล แบบสอบถามลักษณะองค์การ แบบสอบถามการจัดการสถานที่ทำงานที่เอื้อต่อสุขภาพ และแบบสอบถามพฤติกรรมส่งเสริมสุขภาพ ค่าความตรงตามเนื้อหาของแบบสอบถามพฤติกรรมส่งเสริมสุขภาพ และแบบสอบถามการจัดการสถานที่ทำงานที่เอื้อต่อสุขภาพเท่ากับ 1 และ .89 ตามลำดับ และค่าความเที่ยงสัมประสิทธิ์แอลฟาครอนบาคของแบบสอบถามพฤติกรรมส่งเสริมสุขภาพ และแบบสอบถามการจัดการสถานที่ทำงานที่เอื้อต่อสุขภาพเท่ากับ .90 และ .93 ตามลำดับ สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย ส่วนเบี่ยงเบนมาตรฐาน ค่าสัมประสิทธ์สหสัมพันธ์เพียร์สัน และการวิเคราะห์ถดถอยพหุคูณแบบเป็นขั้นตอนผลการวิจัยสรุปได้ดังนี้ 1. พยาบาลวิชาชีพโรงพยาบาลชุมชน เขตภาคกลาง สังกัดกระทรวงสาธารณสุข มีพฤติกรรมส่งเสริมสุขภาพโดยรวมอยู่ในระดับปานกลาง เมื่อพิจารณาเป็นรายด้านพบว่ามีพฤติกรรมส่งเสริมสุขภาพอยู่ในระดับปานกลางทุกด้าน 2. พยาบาลวิชาชีพโรงพยาบาลชุมชน เขตภาคกลาง สังกัดกระทรวงสาธารณสุข รับรู้การจัดการสถานที่ทำงานที่เอื้อต่อสุขภาพโดยรวมอยู่ในระดับมาก เมื่อพิจารณาเป็นรายด้านพบว่าอยู่ในระดับมากทุกด้าน 3. ตัวแปรคุณลักษณะส่วนบุคคล คุณลักษณะองค์การและการจัดสถานที่ทำงานที่เอื้อต่อสุขภาพ มีความสัมพันธ์กับพฤติกรรมส่งเสริมสุขภาพของพยาบาลวิชาชีพโรงพยาบาลชุมชน เขตภาคกลาง สังกัดกระทรวงสาธารณสุข อย่างมีนัยสำคัญทางสถิติที่ระดับ .05 4. ตัวแปรพยากรณ์ที่ร่วมกันทำนายความผันแปรพฤติกรรมส่งเสริมสุขภาพของพยาบาลวิชาชีพ โรงพยาบาลชุมชน เขตภาคกลาง สังกัดกระทรวงสาธารณสุข ได้แก่ การจัดโครงการสถานที่ทำงานน่าอยู่ น่าทำงาน/ประสบการณ์ปฏิบัติงาน/โรงพยาบาลขนาดเล็ก/ การนำองค์การและการบริหาร/ ได้รับการอบรมเรื่องส่งเสริมสุขภาพ/ ผ่านการรับรองเป็นโรงพยาบาลส่งเสริมสุขภาพและช่วงอายุ 30-39 ปี สามารถร่วมกันอธิบายความแปรปรวนของพฤติกรรมส่งเสริมสุขภาพของพยาบาลวิชาชีพได้ 22.3% (R² = .223) อย่างมีนัยสำคัญทางสถิติที่ระดับ .05 สมการคะแนนมาตรฐานคือ พฤติกรรมส่งเสริมสุขภาพ = 0.366 (การจัดโครงการสถานที่ทำงานน่าอยู่ น่าทำงาน) + 0.176 (ประสบการณ์ปฏิบัติงาน) + 0.133 (โรงพยาบาลขนาดเล็ก) + 0.128 (การนำองค์การและการบริหาร) + 0.108 (ได้รับการอบรมเรื่องส่งเสริมสุขภาพ) - 0.131 (ผ่านการรับรองมาตรฐานโรงพยาบาลส่งเสริมสุขภาพ) - 0.128 (ช่วงอายุ 30-39 ปี)
DOI: 10.15468/cz7ipi
title: Taxonomic revision of the subterranean genus Virpazaria Gittenberger, 1969 (Gastropoda, Spelaeodiscidae)

description: This dataset contains the digitized treatments in Plazi based on the original journal article Fehér, Zoltán, Deli, Tamás, Erőss, Zoltán P., Lika, Romilda (2019): Taxonomic revision of the subterranean genus Virpazaria Gittenberger, 1969 (Gastropoda, Spelaeodiscidae). European Journal of Taxonomy 558: 1-25, DOI: https://doi.org/10.5852/ejt.2019.558
DOI: 10.14457/cu.the.2010.1627
title: ผลของการจัดกิจกรรมการศึกษานอกระบบโรงเรียนตามแนวคิดการเรียนรู้จากการปฏิบัติเพื่อส่งเสริมการจัดการขยะในครัวเรือนของกลุ่มแม่บ้าน

description: การวิจัยครั้งนี้มีวัตถุประสงค์เพื่อ 1) พัฒนากิจกรรมการศึกษานอกระบบโรงเรียนตามแนวคิดการเรียนรู้จากการปฏิบัติ เพื่อส่งเสริมการจัดการขยะในครัวเรือนของกลุ่มแม่บ้าน 2) เปรียบเทียบความรู้ ทักษะ และเจตคติในการจัดการขยะในครัวเรือนระหว่างก่อนและหลังการเข้าร่วมกิจกรรมการศึกษานอกระบบโรงเรียน ตามแนวคิดการเรียนรู้จากการปฏิบัติของกลุ่มแม่บ้าน 3) ศึกษาความพึงพอใจในการเข้าร่วมกิจกรรมการศึกษานอกระบบโรงเรียน ตามแนวคิดการเรียนรู้จากการปฏิบัติเพื่อส่งเสริมการจัดการขยะในครัวเรือนของกลุ่มแม่บ้าน การวิจัยครั้งนี้เป็นการวิจัยเชิงทดลอง โดยมีกลุ่มตัวอย่างในการวิจัยคือ กลุ่มแม่บ้านในตำบลทุ่งขวาง ซึ่งมีอายุระหว่าง 37-61 ปี จำนวน 30 คน การจัดกิจกรรมใช้ระยะเวลา 7 วัน รวมทั้งสิ้น 55 ชั่วโมง เครื่องที่ใช้ในการวิจัยมี 2 ชนิด ได้แก่ เครื่องมือใช้ในการทดลองคือ แผนการจัดกิจกรรมการศึกษานอกระบบโรงเรียน ตามแนวคิดการเรียนรู้จากการปฏิบัติเพื่อส่งเสริมการจัดการขยะในครัวเรือนของกลุ่มแม่บ้าน และเครื่องมือที่ใช้ในการเก็บรวบรวมข้อมูลคือ แบบประเมินการจัดการขยะในครัวเรือน และแบบประเมินความพึงพอใจในการเข้าร่วมกิจกรรม วิเคราะห์ข้อมูลโดยการหาค่าร้อยละ ค่าเฉลี่ย (X-bar) ส่วนเบี่ยงเบนมาตรฐาน (S.D.) และเปรียบเทียบความแตกต่างด้วยสถิติทดสอบที (t-test) ที่ระดับนัยสำคัญทางสถิติ .05 ผลการวิจัยพบว่า 1.การพัฒนากิจกรรมการศึกษานอกระบบโรงเรียน ตามแนวคิดการเรียนรู้จากการปฏิบัติเพื่อส่งเสริมการจัดการขยะในครัวเรือนของกลุ่มแม่บ้าน มีกระบวนการของกิจกรรมตามแนวคิดการเรียนรู้จากการปฏิบัติ ได้แก่ 1) นำปัญหาที่เกิดขึ้นมาเป็นโจทย์ของการเรียนรู้ 2) วางแผนการเรียนรู้ร่วมกันในการแก้ปัญหา 3) ลงมือเรียนรู้จากการปฏิบัติ 4) เปิดโอกาสให้มีการอภิปราย 5) สรุปเป็นองค์ความรู้ใหม่ของแต่ละบุคคล และ 6) การประเมินผล ผนวกกับกิจกรรม 17 กิจกรรม ได้แก่ 1) บอกเล่าเก้าสิบ 2) ครัวเรือนของเรา 3) ต้องจัดการ 4) R1 Reduce 5) R2 Reuse 6) R3 Recycle 7) R4 Refuse 8) R5 Repair 9) R6 Refill 10) R7 Return 11) คัดแยกขยะ 12) ถังขยะของเรา 13) ถุงผ้าลดขยะ 14) มาทำปุ๋ยหมักกัน 15) ขยะคือทอง 16) แบบปฏิบัติการ และ 17) ทำแล้วดี ซึ่งสามารถส่งเสริมการจัดการขยะในครัวเรือนของกลุ่มแม่บ้านได้ 2. ผลการจัดกิจกรรมพบว่า กลุ่มทดลองมีค่าเฉลี่ยความรู้ ทักษะและเจตคติในการจัดการขยะในครัวเรือนหลังการทดลองสูงกว่าก่อนการทดลอง อย่างมีนัยสำคัญทางสถิติที่ระดับ .05 3. ผลการจัดกิจกรรมพบว่า กลุ่มทดลองมีค่าเฉลี่ยความพึงพอใจในการจัดกิจกรรมการศึกษานอกระบบโรงเรียน ตามแนวคิดการเรียนรู้จากการปฏิบัติ เพื่อส่งเสริมการจัดการขยะในครัวเรือนของกลุ่มแม่บ้าน อยู่ในระดับมากที่สุด (X-bar = 4.73)
DOI: 10.14457/cu.the.2010.1643
title: ซิมโฟนิกโพเอ็ม "พระบารมีคุ้มเกล้า"

description: ซิมโฟนิกโพเอ็ม "พระบารมีคุ้มเกล้าฯ" เป็นบทเพลงที่บรรยายเรื่องราวและเหตุการณ์สำคัญในพระบาทสมเด็จพระเจ้าอยู่หัว เพื่อให้ผู้ที่ได้รับฟังและรับชมสำนึกในพระมหากรุณาธิคุณของพระองค์ท่านที่มีต่อปวงชนชาวไทย ตลอดจนปลูกจิตสำนึกให้มีความรักชาติ มีความสามัคคีปรองดอง และร่วมมือร่วมใจกันทำความดีถวายแด่พระองค์ท่าน บทประพันธ์ "พระบารมีคุ้มเกล้าฯ" ยังได้นำพระบรมราโชวาทในพระบาทสมเด็จพระเจ้าอยู่หัว เรื่อง “ความสามัคคี” มาเป็นส่วนหนึ่งของบทเพลง เพื่อกระตุ้นให้ผู้ฟังคล้อยตามจนกระทั่งทำตาม ซิมโฟนิกโพเอ็ม "พระบารมีคุ้มเกล้าฯ" เป็นผลงานในรูปแบบดนตรีพรรณนาสำหรับ วงออร์เคสตรา โดยมีภาพฉายประกอบ มีการนำเทคนิคการประพันธ์เพลงร่วมสมัยมาประยุกต์ใช้ในการประพันธ์ เพื่อให้เกิดผลงานศิลปะในลักษณะของดนตรีร่วมสมัย